**ประกาศองค์การบริหารส่วนตำบลบึงน้ำรักษ์**

**เรื่อง การใช้แผนอัตรากำลัง 3 ปี ประจำปีงบประมาณ 2558-2560**

**ขององค์การบริหารส่วนตำบลบึงน้ำรักษ์**

 **.**

 ด้วยตามประกาศคณะกรรมการพนักงานส่วนตำบลจังหวัดฉะเชิงเทรา เรื่อง หลักเกณฑ์และ เงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ 18 พฤศจิกายน 2545 ข้อ 13 ได้กำหนดให้องค์การบริหารส่วนตำบล จัดทำแผนอัตรากำลังพนักงานส่วนตำบล ในระยะเวลา 3 ปี เพื่อใช้เป็นกรอบการกำหนดตำแหน่งและการใช้ตำแหน่งพนักงานส่วนตำบล ตามระยะเวลาที่กำหนด ดังนั้น องค์การบริหารส่วนตำบลบึงน้ำรักษ์ จึงได้จัดทำแผนอัตรากำลัง 3 ปี ประจำปีงบประมาณ 2558-2560 และคณะกรรมการพนักงานส่วนตำบลจังหวัดฉะเชิงเทรา ได้มีมติเห็นชอบแล้วในการประชุมครั้งที่ 9/2557 เมื่อวันที่ 25 กันยายน 2557 เรียบร้อยแล้ว

 อาศัยอำนาจตามความในมาตรา 15 ประกอบกับมาตรา 25 แห่งพระราชบัญญัติระเบียบบริหารงานบุคคลส่วนท้องถิ่น พ.ศ.2542 ประกอบกับ 18 แห่งประกาศคณะกรรมการพนักงานส่วนตำบลจังหวัดฉะเชิงเทรา เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ 18 พฤศจิกายน 2545 องค์การบริหารส่วนตำบลบึงน้ำรักษ์ จึงขอประกาศใช้แผนอัตรากำลัง 3 ปี ประจำปีงบประมาณ 2558-2560 ทั้งนี้ ตั้งแต่วันที่ 1 เดือน ตุลาคม พ.ศ.2557 เป็นต้นไป

 จึงประกาศมาให้ทราบโดยทั่วกัน

 ประกาศ ณ วันที่ 30 เดือน กันยายน พ.ศ.2557

 ลงชื่อ

 (นายมนชัย โซ๊ะเฮง)

 นายกองค์การบริหารส่วนตำบลบึงน้ำรักษ์